1-mavzu.  Boshlang‘ich ta’lim bo‘yicha davlat standarti, o‘quv dasturi va zamonaviy darsliklar tahlili
(2 soat ma’riza, 2 soat amaliy mashg‘ulot)

Reja:

1. Boshlang‘ich ta’lim bo‘yicha davlat standarti.

2. O‘quv reja va o‘quv dasturining tavsifi

3. Fanlar kesimida darsliklar va ularning tahlili
Davlat ta'lim standarti umumiy о'rta ta'lim, kasb-hunar ta'limi hamda oliy ta'lim uchun alohida-alohida ishlab chiqarildi. “Standart” so‘zi inglizcha bo‘lib, “nusxa”, “o‘lcham”, “me’yor” degan ma’nolarni anglatadi.
Umimiy o‘rta ta’limning davlat ta'lim standarti o‘quvchilar umumta’lim tayyorgarligiga, saviyasiga qo‘yiladigan majburiy minimal darajani belgilab beradi.

Umumiy o‘rta ta’limning davlat ta’lim standartini ishlab chiqishda quyidagi printsiplar asos qilib olingan:

-davlat ta’lim standartining davlat va jamiyat talablariga, shaxs ehtiyojiga mosligi;  
-o‘quv dasturlari mazmunining jamiyatimizda ro‘y berayotgan ma’naviy-ma’rifiy, ijtimoiy-iqtisodiy o‘zgarishlar, fan-texnika taraqqiyoti bilan bog‘liqligi;
-umumiy o‘rta ta’limning uzluksiz ta’limning boshqa turlari va bosqichlari bilan uzluksizligi va ta’lim mazmunining uzviyligi; 
- umumiy o‘rta ta’lim mazmunining insonparvarligi;  
-ta’lim mazmunining respublikadagi barcha hududlarda birligi va yaxlitliligi; 
- umumiy o‘rta ta’lim mazmuni, shakli, vositalari va usullarini tanlashda innovatsiya texnologiyalariga tayanish; 
Umumta’lim fanlarini o‘qitishning uzluksizligi va izchilligini ta’minlash, zamonaviy metodologiyasini yaratish, umumiy o‘rta va o‘rta maxsus, kasb-hunar ta’limi davlat ta’lim standartlarini kompetensiyaviy yondashuv asosida takomillashtirish, o‘quv-metodik majmualarning yangi avlodini ishlab chiqish va amaliyotga joriy etishni tashkil etish maqsadida Vazirlar mahkamasining  2017 yil 6 apreldagi “Umumiy o‘rta va o‘rta maxsus, kasb-hunar ta’limining davlat ta’lim standartlarini tasdiqlash to‘g‘risida”gi 187-sonli qarori qabul qilindi. 
Davlat ta’lim standartining maqsadi
Umumiy o‘rta ta’lim tizimini mamlakatda amalga oshirilayotgan ijtimoiy-iqtisodiy islohotlar, rivojlangan xorijiy mamlakatlarning ilg‘or tajribalari hamda ilm-fan va zamonaviy axborot-kommunikatsiya texnologiyalariga asoslangan holda tashkil etish, ma’naviy barkamol va intellektual rivojlangan shaxsni tarbiyalashdan iborat.

Davlat ta’lim standartining vazifalari

· umumiy o‘rta ta’lim mazmuni va sifatiga qo‘yiladigan talablarni belgilash;

· milliy, umuminsoniy va ma’naviy qadriyatlar asosida o‘quvchilarni tarbiyalashning samarali shakllari va usullarini joriy etish;

· o‘quv-tarbiya jarayoniga pedagogik va zamonaviy axborot-kommunikatsiya texnologiyalarini joriy etish, umumiy o‘rta ta’lim muassasalarining o‘quvchilari va bitiruvchilarining malakasiga qo‘yiladigan talablarni belgilash;

· kadrlarni maqsadli va sifatli tayyorlash uchun ta’lim, fan va ishlab chiqarishning samarali integratsiyasini ta’minlash;

ta’lim va uning pirovard natijalari, o‘quvchilarning malaka talablarini egallaganlik darajasini tizimli baholash tartibini, shuningdek ta’lim-tarbiya faoliyati sifatini nazorat qilishning huquqiy asoslarini takomillashtirish, davlat ta’lim standartlari talablarining ta’lim sifati va kadrlar tayyorlashga qo‘yiladigan xalqaro talablarga muvofiqligini ta’minlash
Umumiy o‘rta ta’limning malaka talablari

· bilim — o‘rganilgan ma’lumotlarni eslab qolish va qayta tushuntirib berish; 

· ko‘nikma — o‘rganilgan bilimlarni tanish vaziyatlarda qo‘llay olish; 

· malaka — o‘rganilgan bilim va shakllangan ko‘nikmalarni notanish vaziyatlarda qo‘llay olish va yangi bilimlar hosil qilish; 

· kompetensiya — mavjud bilim, ko‘nikma va malakalarni kundalik faoliyatda qo‘llay olish qobiliyati.

Umumiy o‘rta ta’limning davlat ta’lim standartining tarkibiy qismlari

-  umumiy o‘rta ta’limning tayanch o‘quv rejasi; 
-  umumiy o‘rta ta’limning o‘quv dasturi;;
-  umumiy o‘rta ta’limning malaka  talablari; 
-  baholash tizimi.
Umumiy o‘rta ta’limning tayanch o‘quv rejasi

· Umumiy o‘rta ta’limning tayanch o‘quv rejasi umumiy o‘rta ta’lim muassasalarida o‘qitiladigan o‘quv fanlari nomi, o‘quv yuklamasining minimal hajmi hamda ularning sinflar bo‘yicha taqsimoti belgilangan hujjat hisoblanadi.
· Tayanch o‘quv reja umumiy o‘rta ta’lim muassasalarining dars jadvalini ishlab chiqish uchun asos hisoblanadi.
· Tayanch o‘quv reja umumta’lim fanlari bo‘yicha belgilangan ta’lim mazmunini o‘quvchiga etkazish uchun ajratilgan o‘quv soatlari (davlat ixtiyoridagi va maktab ixtiyoridagi soatlar)ning minimal hajmini belgilaydi. 
O‘quv rejasi tuzishda quyidagi omillarga asoslanadi.
· Oquv rejasi o‘quv-tarbiya ishining maqsad va vazifalariga asoslanadi. Maqsad - ilmiy bilimlar berish, olgan bilimlarni hayotda qo‘llay olishga o‘rgatish.

· Maktablarning birligi o‘z qoidalariga asoslanadi. (ya’ni: boshlang‘ich maktab –1-4 sinflar, to‘liqsiz maktab-5-9 sinflar, umumiy ta`lim maktabining 10-11 sinflarining o‘zaro bog‘liqligi).

· To‘liqsiz va o‘rta maktablarda o‘quvchilarga bir butun tugal bilim beriladi.

· O‘quv rejasiga kiritilgan fanlarning hajmi qaysi sinfda o‘qitilishi, ajratilgan soati, bollarning yosh va bilim saviyasiga qarab beriladi. Fanning hajmi, og‘ir-yengilligi, didaktik-ahamiyati ham e’tiborga olinadi. O‘quv rejasiga kiritilgan fanlar umuminsoniy tarbiyaning maqsad va vazifalarini amalga oshirishga qaratilgandir. Unda ta`limning ilmiyligi g‘oyaviylik hamda O‘zbekistonning kelajagiga munosib barkamol insonning tarbiyalab, voyaga yetkazish nazarda tutiladi. Shuning uchun ham unda tabiat va jamiyat haqidagi ilmiy bilimlar, ishlab chiqarish asoslari, san’at va jismoniy tarbiya, sog‘lom avlodning manaviy qiyofasi asosiy o‘rinni egallaydi. 
· Maktabgacha va maktab ta’limi vazirining 2025-yil 10-apreldagi “Umumiy oʻrta taʼlim muassasalari uchun 2025-2026-oʻquv yiliga moʻljallangan tayanch oʻquv rejani tasdiqlash toʻgʻrisida” 121-sonli buyrug‘iga ko‘ra tasdiqlandi.

                                                                                             Oʻzbekiston Respublikasi 

Maktabgacha va maktab taʼlimi vazirining

                                                                              2025-yil “10”-apreldagi 

121-sonbuyrugʻiga

1a-ILOVA
Taʼlim oʻzbek tilida boʻlgan umumiy oʻrta taʼlim muassasalari uchun 2025-2026-oʻquv yiliga moʻljallangan tayanch oʻquv rejaga TUSHUNTIRISH XATI
I. Oʻquv soatlarining taqsimlanishi
1. “Ona tili” va “Oʻqish savodxonligi” fanlari uchun ajratilgan haftalik oʻquv soatlar 1-sinfda quyidagicha taqsimlanadi:

oʻquv yilining 1-2-choraklarida “Ona tili” fani negizida 4 soat “Alifbe”, “Oʻqish savodxonligi” fani negizida 4 soat “Yozuv”;

3-4-choraklarida 4 soat “Ona tili”, 4 soat “Oʻqish savodxonligi” fanlari oʻqitiladi.
2. Umumiy oʻrta taʼlim muassasalarida chet (ingliz, nemis, fransuz va boshqa) tillardan birini chet tili fani sifatida oʻqitishda ota-onalarning talabi va oʻquvchilarning xohish-istaklari, shuningdek, taʼlim muassasasida ushbu fan boʻyicha malakali fan oʻqituvchisi mavjudligi inobatga olinishi lozim.

Bunda, umumiy oʻrta taʼlim muassasasining Kuzatuv kengashi 1-sinflarda ota-onalarning talabi va oʻquvchilarning xohish-istaklari asosida ular tomonidan tanlangan chet (ingliz, nemis, fransuz va boshqa) tillardan birini chet tili fani sifatida oʻqitish toʻgʻrisidagi iltimosnoma bilan taʼlim muassasasining Pedagogik kengashiga murojaat qiladi. Ushbu murojaat taʼlim muassasasining Pedagogik kengashida muhokama qilinadi va kengashning ushbu fanni chet tili sifatida oʻqitilishi yoki asosli sabablari koʻrsatilgan holda oʻqitish imkoniyati yoʻqligi toʻgʻrisida qaror qabul qiladi.

Mazkur qaror asosida chet (ingliz, nemis, fransuz va boshqa) tillardan biri umumtaʼlim maktabida yoki maʼlum bir sinfida chet tili fani sifatida oʻqitiladi.

3. “Informatika va axborot texnologiyalari” fani 1-2-3-sinflarda “Informatika va axborot texnologiyalari” fani oʻquvchilarning mantiqiy va tizimli fikrlashini rivojlantirishga qaratilganligi sababli mazkur fan boshlangʻich sinf oʻqituvchilari va 5-11-sinflarda “Informatika va axborot texnologiyalari” fani oʻqituvchilari tomonidan oʻqitiladi.

Bunda, ushbu fan dars soatlari umumta’lim muassasalarida sinflarni komplektlash hamda tarifikatsiya roʻyxatlarini shakllantirish tartibi toʻgʻrisidagi nizomning (Oʻzbekiston Respublikasi Adliya vazirligi tomonidan 2020-yil 30-iyunda roʻyxatdan oʻtkazilgan, roʻyxat raqami 3271) 15-bandida belgilangan koʻrsatkichlar ketma-ketligi asosida taqsimlanadi.

4. “Tabiiy fanlar” (Science) fani boshlangʻich sinflarda boshlangʻich sinf oʻqituvchilari va 5-6-sinflarda “Fizika”, “Biologiya”, “Geografiya” fanlari oʻqituvchilari tomonidan oʻqitiladi.

Bunda, ushbu fan dars soatlari umumta’lim muassasalarida sinflarni komplektlash hamda tarifikatsiya roʻyxatlarini shakllantirish tartibi toʻgʻrisidagi nizomning (Oʻzbekiston Respublikasi Adliya vazirligi tomonidan 2020-yil 30-iyunda roʻyxatdan oʻtkazilgan, roʻyxat raqami 3271) 15-bandida belgilangan koʻrsatkichlar ketma-ketligi asosida taqsimlanadi.

5. “Chaqiruvga qadar boshlangʻich tayyorgarlik” fani mashgʻulotlari Oʻzbekiston Respublikasi Prezidentining “Oʻquvchi-yoshlarni chaqiruvga qadar boshlangʻich tayyorlash tizimini yangi bosqichga olib chiqish chora-tadbirlari toʻgʻrisida” 2024-yil 15-noyabrdagi PQ-393-son qaroriga muvofiq tashkil etiladi.

II.Yakuniy qoidalar
6. Oʻquv jarayonini tashkil etish, xususan ayrim fanlarni ikki guruhga boʻlib oʻqitish Oʻzbekiston Respublikasi Vazirlar Mahkamasining 2017-yil 15-martdagi 140-son qarori bilan tasdiqlangan “Umumiy oʻrta taʼlim toʻgʻrisidagi nizom”ga muvofiq amalga oshiriladi.

7. Mazkur namunaviy tayanch oʻquv reja va tushuntirish xati asosida har bir umumiy oʻrta taʼlim muassasasi 2025-2026-oʻquv yiliga moʻljallangan oʻquv rejasini ishlab chiqadi va avgust oyidagi Pedagogik kengashning qarori bilan tasdiqlaydi.

8. Barcha turdagi davlat umumiy oʻrta taʼlim muassasalarida mazkur oʻquv reja asosida tashkil etiladigan darslar (mashgʻulotlar) davlat budjeti mablagʻlari hisobidan amalga oshiriladi.

O‘quv dasturi va darslik.  Har bir o‘quv fani uchun o’quv dasturi tuziladi. O‘quv dasuri o‘quv rejasi asosida ishlab chiqiladi. O‘quv dasturi har bir oquv fanini o‘qitish uchun ajratilgan bilim hajmi, tizimi va g‘oyaviy-siyosiy yo‘nalishini aniqlab beradigan davlat hujjatidir. O‘quv dasturida o‘quv yili davomida har qaysi sinfda alohida fanlar bo‘yicha o‘quvchilarga beriladigan ilmiy bilim, ko‘nikma va malakalarning hajmi belgilab beriladi. Dasturda har qaysi fanlarning mazmuni izchillik bilan yoritiladi va ma’lum mavzular orqali ko‘rsatiladi. Ma’lum mavzu yuzasidan o‘quvchi o‘zlashtirishi lozim bo‘lgan bilim, ko‘nikma va malakalar qisqacha ifodalab beriladi.  O‘quv dasturi quyidagi bir qator qoidalarga amal qilgan holda tuziladi.
1. Dasturning qat’iyligi. O‘quv dasturlari jamiyatimiz taraqqiyotning har bir bosqichda fan, texnika, ishlab chiqarish hamda ijtimoiy munosabatlar sohasida erishilgan darajani aks ettirishi lozim. Bu ular har yili ko‘rib chiqilishi kerak, degan gap emas, aksincha, hamma o‘quv fanlariga oid dasturlarning bir nech yillar mobayninda qat’iy bo‘lishiga erishmoq darkor. Dasturining qat’iyligi qat’iy darsliklar ishlab chiqish uchun katta ahamiyatga egaki, bu darsliklar uzoq yashashi va o‘quv jarayonida uzoq foydalanishi kerak.

2. O‘quv dasturida ilmiylik qoidasi. Dasturga borliqni aniq, haqqoniy aks ettirgan, ilmiy jihatdan tekshirilgan ishonchli materiyallar kiritiladi. Ilmiy bilimlarning tobora rivojlanib borishi va uni ishlab chiqarishda tadbiq etilishiga doir ma’lumotlar maktab o‘quv fanlariga ham o‘zgarishlar kiritishiga olib kelganidek, o‘quv dasturidagi ayrim eskirgan massalalar o‘quv fanlaridan chiqarib tashlanadi.
3. O‘quv materiallari mazmunini to‘g‘ri tanlash, fan materiyallarini tanlashda unda isbotlar, misollar mantiqiy umumlashma va xulosalarning to‘g‘ri uyg‘unlashuviga alohida e’tibor beriladi. Aniq misollar bo‘lmasa o‘rganilayotgan hodisalarni nazariy jihatdan tushunish mumkin emas.

4. Nazariyaning amaliyot bilan birlik qoidasi. O‘quv dasturida nazariyaning amaliyot bilan birligi qoidasi, birinchi navbatda, eng avvalo, ilmiy bilimlarni turmushda, ishlab chiqarish amaliyotida tutgan o‘rni ko‘rsatib beriladi. Ilmiy bilim ko‘nikma va malakalarning o‘zaro mustahkam bog‘liq bo‘lishi hamda ta’lim jarayonidagi nazariy ma’lumotlarni amalda qo‘llab borish jarayonida o‘z aksini topadi.

5. O‘quv dasturlarida tarixiylik qoidasi. O‘quv dasturlari tarixiylik qoidasiga asoslangan holda tuziladi. Bunda o‘quv fanlarining nazarda tutiladi. Masalan, tarix fanini o‘qitishda tarixiy voqealar izchillik va xronologik tarzda bayon etilsa, matematika, infarmatika, fizika va boshqa qator fanlarni o‘qitishda fan olamidagi ma’lum bir ilmiy hodisa, qoida va qonunlarni paydo bo‘lishi, uning kelajak istiqboliga oid ma’lumotlar berib o‘tiladi.

6. Dastur ikki usul bilan: ketma-ket (muntazam) va konsertik (markazlashgan) tarzda joylashtirilishi mumkin. 

Darslik ma’lum predmet buyicha dasturda ko‘zda to‘tilgan o‘quv materialini o‘z ichiga olgan, ta’lim mazmunini o‘zlashtirishga imkon beradigan vositadir. Darsliklar o‘quvchilarni bilim, ko‘nikma va malakalarni egallashlarida bosh manba, o‘qituvchining o‘quv jarayoniga raxbarlik qilishining muhim qo‘llanmasi, o‘quvchilarda ilmiy dunyoqarashni shakllantirish, bilimga qiziqishni rivojlantirishi, mustaqil ishlash malakasi, xotira, tafakkur, nutk va til estetik tarbiya kabilarning muhim vositasi hisoblanadi.

Darsliklarga qo‘yiladigan pedagogik talablar quyidagilardan iborat: 1.Material bayonining qat’iy ilmiyligi va hozirgi zamon fan va texnika rivojiga mosligi.

 2.Yuksak g‘oyaviylik va o‘quvchilarni axloqiy tarbiyalash vazifalariga bo‘ysunishi.

 3.Darslik mazmunining hayot bilan bog‘liqligi har bir nazariy masalalar yetarlicha asosli misollar, ko‘rsatmalar bilan bo‘lishi va ularning hayotiy ahamiyati ko‘rsatilgan bo‘lishi lozim.

 4.O‘quvchilarning yosh va bilish xususiyatlarini hisobga olib, materialni izchil va tizimli joylashtirilishi.

 5.O‘quvchilarning mustaqil ishlash malakasiga muvofiq ko‘rsatma va ma’lumotlarning mavjudligi, darslik mazmuniga kuzatish va mashq uchun topshiriqlar, o‘z-o‘zini tekshirish uchun savollar, takrorlash uchun savollar bo‘lishi.

 6.Materialni o‘zlashtirishni yengillashtirish uchun bayonning oddiy, badiiy va obrazli bulishi.

 7.Materialni o‘zlashtirishni yengillashtirish uchun chizma, diagramma, rasm va illustratsiyalarning mavjudligi. 

 8.Darsning tashkiliy ko‘riniishi yaxshi bo‘lishi.
 Boshlang‘ich ta’lim sharoitida darsliklar tuzishda o‘ziga xosliklar va qiyinchiliklar bo‘ladi.
Maktab va hunar-texnika bilim yurtlari dasturning tuzilishi uch bo‘limdan iborat bo‘lib, birinchi bo‘limda mazkur dasturga amal qilish yuzasidan yo‘l-yo‘riqlar – qisqacha o‘qittirish xati; ikkinchi bo‘limda – o‘quv materiallarining mazmuni; uchinchi bo‘limda esa o‘quvchilarning qo‘shimcha ravishda o‘rganishlari lozim bo‘lgan adabiyotlar ro‘yxati beriladi
Yangi 2023-2024 -o‘quv yilidan boshlab boshlang‘ich sinf o‘quvchilari yangi avlod darsliklari asosida ta’lim olmoqda. Darsliklarning asosiy xususiyatlaridan biri – ularning 4K tamoyili asosida ishlab chiqilganidadir. Ya’ni bu tamoyilda quruq ma’lumotlarni yodlatish yoki shunchaki o‘qish/yozishni o‘rgatish bilan cheklanilmaydi. O‘quvchilar nafaqat fanlarni, balki XXI asrda zarur bo‘lgan hayotiy ko‘nikmalarni ham o‘rganadi.
Darliklardan biri boshlang’ich sinflar uchun “O‘qish savodxonligi” darsligidir. O‘qish savodxonligi nafaqat ta’lim tizimida, balki boshqa sohalarda ham yutuqlarga erishish uchun asos hisoblanadi. Eng asosan Xalqaro dasturlar PISA, PIRLS. TIMSS, TAILS kabi tadqiqotlar talabiga javob beradigan va ular asosiga qurilgan dastur va darsliklar yaratildi. Matematika fani boshlang‘ich sinflardan boshlab inson hayotining mazmuni ekanligi ko‘rsatib boriladi. Matеmatika haqiqiy olamning miqdoriy munosabatlari va fazoviy formalari haqidagi fandir. Matematikadan masalalar yechish o‘quvchilarning fikrlash qobiliyatlarini rivojlantiradi. To‘rtinchi sinf bitiruvchilari uchun TIMSS masallaridan namuna keltiramiz. Masala. Tohir nonning qismini yedi , ukasi esa qolgan nonning qismini yedi. Ular ikkalasi jami qancha nonni yedi?  Darsliklar kesimida boshlang‘ich sinflar matematika darsligini oladigan bo‘lsak, avvalgi darsliklardan tubdan farq qiladi desak mubolagʻa boʻlmaydi. Boisi, darslikda berilgan topshiriqlar oʻquvchini nafaqat hisob-kitobga, balki, mavzularni oson anglashga, mantiqiy va tanqidiy fikrlashga undaydi. Darslikda berilgan rasmlar, chizmalar va jadvallar juda ham qiziqarli, shu bilan birgalikda oʻquvchining tushunishi uchun sodda va aniq shaklda berilganligi o‘quvchi hamda pedagoglar uchun qulaylik tug‘diradi.
Masalan matematika darsining yetakchi mavzusi hisoblangan “Koʻpaytirish jadvali” mavzusini ko‘radigan bo‘lsak, oʻquvchiga toʻliq tushuntirishga harakat qilinadi. Boisi, bu mavzuni yaxshi oʻzlashtirgan oʻquvchi juda koʻp mavzularni oʻzlashtirishda, turli misol va masalalarga yechim topishda hech qanday qiyinchiliklarga duch kelmaydi. Bu darslikda “Sonlarni koʻpaytirish” mavzusi uchun berilgan topshiriqlar orqali oʻquvchilarga kerakli bilim, koʻnikma va malakalarni berilishi mumkin. Bunda bizga darslikda berilgan rasmli koʻrgazmalarning turli shaklda sifatli va mazmunli qilib ifodalanishi katta yordam beradi. Ayniqsa, karraning son nurida ifodalanishi yoki narsalarning guruhlar shaklida koʻrinishi oʻquvchilarning karrani shunchaki yod olishi uchun emas, balki, ongli tushunishiga asos boʻlib xizmat qildi. Tadqiqotlarga koʻra, hisob-kitobni yaxshi oʻzlashtirgan oʻquvchidan koʻra, matematik mushohada hamda mantiqiy fikrlash koʻnikmasiga ega oʻquvchi hayotda ko'proq muvaffaqiyat qozonar ekan. Bu ko'nikma orqali odam matematik bilimlarini hayotda qo'llaydi, turli vaziyat va muammolarga tez yechim topadi. Shuni hisobga olib, Finlyandiya, Singapur, Janubiy Koreya, Buyuk Britaniya va milliy tajriba asosida tayyorlangan Milliy oʻquv dasturida ham o‘quvchining matematik tafakkurini rivojlantirishga e'tiborni qaratilgan. Shuningdek, ilg‘or o‘quv dasturi asosida yaratilgan 1-sinf Matematika darsligida ham ilk bor farzandlarimizni matematik mushohadaga chorlaydigan mashg‘ulot va topshiriqlarga keng o‘rin berildi. 1-sinf matematika darsligining I bob, 5-darsida narsalarning miqdori haqida tushuncha berilgan bunda oldingi darslik asosidan ko‘ra yuqori pog‘onada darslik tuzilganini ko‘rishimiz mumkin. Endi bunda o‘quvchilar miqdorlarni sanab taqqoslashdan foydalanmay, ko‘rib fikirlab sifatlar orqali yechim topadi. Masalan kattakichik, keng-tor, baland-past, qisqa-uzun, og‘ir- yengil kabi javoblar berishi mumkin. Tabiiy fan kesimida ham ko‘radigan bo‘lsak ham, bu darsliklardagi mavzular avvalgiga qaraganda biroz murakkab berilgan boʻlsa-da, lekin, juda ham qiziqarli, tushunarli berilgani va amaliy mashgʻulotlarning koʻp berilganligi oʻqituvchi uchun ham , oʻquvchi uchun ham zavqli boʻladi. XXI asr bolalari bu mavzularni hech qanday qiyinchiliklarsiz, balki, katta qiziqish bilan oʻrganadilar. Darslikda berilgan mavzular oʻquvchilarni real hayotni oʻrganishga, anglashga undaydi. Darslikning 2-bobidagi “Oʻsimlik organlari” mavzusi uchun berilgan “Oʻsimlik qanday oziqlanadi?”, “Olmaning hayot sikli”, “Qoqi oʻtning hayot sikli” kabi rasmli koʻrgazmalar oʻquvchilarning oson oʻzlashtirishi uchun manba boʻlmoqda. Ayniqsa, “Urugʻning unib chiqish jarayonini oʻrganish” mavzusida berilgan amaliy mashgʻulot barcha oʻquvchilarda yorqin taassurot qoldirdi.
Bu ma’lumotlardan shuni hulosa qilishimiz mumkinki, avvalo o‘quvchilarga faqatgin bilim beribgina qolmay, ularni olgan bilimlari asosida yuksaltirish va ularni mantiqiy, tanqidiy fikrlashga chorlash, o‘rgangan narsalarini hayotda tadbiq qila olish qobiliyatiga ega qilib tarbiyalash, ularda yetuk va barkamol shaxsni tarbiyalash asosiy maqsad qilib qo‘yilgan.

